Dalia Viskontienė-Skrinskaitė

Dalia Viskontienė-Skrinskaitė (1942 m. kovo 27 d. Kaune) – muzikos mokytoja, vargonininkė, chorvedė, Šiaurės Amerikos lietuvių Muzikų sąjungos narė ir Muzikos komisijos pirmininkė, žurnalo „Muzikos žinios“ Muzikos komisijos pirmininkė

 Biografija 

1944 m. su tėvais pasitraukė į Vokietiją, 1948 m. Šeinfelde pradėjo mokytis B. Budriūno muzikos mokykloje. 1949 m. su tėvais atvyko į Kanadą – Torontą, kur privačioje muzikos mokykloje pas D. Pašilytę-Rautinš mokėsi skambinti fortepijonu. Studijavo Toronto konservatorijoje – 1964 m. gavo ARCT diplomą ir 1965  m. bakalauro laipsnį iš muzikos pedagogikos.

Dėstė muziką Vakarų Toronto profesinėje verslo mokykloje () ir kitose Kanados gimnazijose. 1967–1968 m. vadovavo Toronto lietuvių „Varpo“ chorui, taip pat jaunimo ansambliui „Birbynė". Su juo koncertų surengė Kanados miestuose ir JAV – Klyvlende, Niujorke, Detroite ir kitur. 1971 m. su choru dalyvavo 4-ojoje JAV ir Kanados lietuvių dainų šventėje Čikagoje.

1975 m. pradėjo vadovauti Toronto lietuvių moterų oktetui, kurį 1980 m. reorganizavo į mišrųjį chorą „Volungė“ (50 dalyvių). 1985 m. choras išleido dainų plokštelę, o 1987 m. – giesmių plokštelę. 1986 m. „Volungė“ Kanados CBC radijo „Choral Competition“ konkurse tapo laureate. 1987 m. lapkričio 17 d. – 1987 m. lapkričio 18 d. Sautfilde buvo paminėtos S. Šimkaus gimimo 100-osios metinės. Ta proga Dievo Apvaizdos lietuvių parapijos bažnyčioje choras du koncertus surengė: atliko „Viešpatie pasigailėk“ ir „Dievo Avinėlį“ iš G. Šukio „Mišių Taikos Karalienės garbei“, J. Govėdo giesmę „Kristui Karaliui“. Jungtinis „Volungės“ ir parapijos choras atliko J. Dambrausko „Maldą už Tėvynę" – dirigavo D. Viskontienė, vargonavo Jonas Govedas.

1988 m. birželio 24 d. – 1988 m. birželio 27 d. Toronte vykusiame Pasaulio lietuvių IV kultūros kongrese koncertavo Klyvlando Dievo Motinos lietuvių parapijos ir Toronto „Volungės“ chorai. Jungtiniam chorui dirigavo R. Kliorienė ir D. Viskontienė. Baigiamajame koncerte skambėjo J. Govėdo, B. Dvariono, F. Bajoro ir J. Kačinsko dainos. Koncertas buvo pradėtas J. Naujalio J. Juzeliūno daina „Lietuva brangi“ ir baigtas L. van Beethoveno „Fantazija fortepijonui c - moll". Buvo surengti trys papildomi koncertai.

1991 m. pirmą kartą „Volungė“ koncertavo Lietuvoje – Vilniaus Arkikatedroje ir Vilniaus Šv. Jono bažnyčioje. Skambėjo Č. Sasnausko, S. Šimkaus, K. V. Banaičio, J. Karoso, L. Abariaus, V. Klovos ir kitų kompozitorių dainos. Įspūdingai nuskambėjo Ūdrio daina iš V. Klovos operos „Pilėnai“ (solistas J. Vaškevičius) ir Č. Sasnausko daina „Karvelėlis" (solistė A. Pakalniškytė-Puodžiuvienė), akompanavo Jonas Govedas.

1992 m. „Volungė“ dalyvavo chorų festivalyje Toronte, kur dainavo per radiją. 1993 m. Toronto Prisikėlimo parapijos salėje kartu su Klyvlando Dievo Motinos parapijos choru „Volungė“ surengė religinės muzikos koncertą Verbų sekmadienio proga. Skambėjo J. Govedo „Už Lietuvą Tėvynę Motiną“ (dirigavo autorius), Aleliuja ir G. F. Händelio oratorijos „Mesijas“, J. Gaubo „Exultabote, Domine“, ištraukos iš J. S. Bacho kantatos ir G. Verdi operos „Otelio“, F. Schuberto Mišios G-dur. 1994 m. balandžio 17 d. jungtinio choro koncertas pakartotas Klyvlende -Dievo Motinos parapijos salėje. „Volungė“, diriguojama D. Viskontaitės-Skrinskaitės, dalyvavo 1983 m. 6-ojoje, 1991 m. 7-ojoje JAV ir Kanados lietuvių dainų šventėse Čikagoje, 1994 m. Kaune ir Vilniuje I Pasaulio lietuvių dainų šventėse, kurių metu dirigavo A. Vanagaičio dainą „Laisvės varpas", buvo chorų konkurso žiuri narė. Taip pat 1994 m. parengė Toronto Prisikėlimo parapijos giesmyną. 1996 m. gegužės 20 d. choras koncertu pažymėjo savo kūrybinės veiklos 20-metį, tais pačiais metais išleido audiokasetę „Tegul skamba mūsų dainos… ".
 Šaltiniai 

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. 

Viskontienė-Skrinskaitė, Dalia
Viskontienė-Skrinskaitė, Dalia